b'\n_START_ARTICLE_\nVenemaa Teaduste Akadeemia Siberi osakond\n_START_PARAGRAPH_\nVenemaa Teaduste Akadeemia Siberi osakond (vene keeles \xd0\xa1\xd0\xb8\xd0\xb1\xd0\xb8\xd1\x80\xd1\x81\xd0\xba\xd0\xbe\xd0\xb5 \xd0\xbe\xd1\x82\xd0\xb4\xd0\xb5\xd0\xbb\xd0\xb5\xd0\xbd\xd0\xb8\xd0\xb5 \xd0\xa0\xd0\xbe\xd1\x81\xd1\x81\xd0\xb8\xd0\xb9\xd1\x81\xd0\xba\xd0\xbe\xd0\xb9 \xd0\xb0\xd0\xba\xd0\xb0\xd0\xb4\xd0\xb5\xd0\xbc\xd0\xb8\xd0\xb8 \xd0\xbd\xd0\xb0\xd1\x83\xd0\xba) on Venemaa Teaduste Akadeemia struktuuri\xc3\xbcksus Siberis peakorteriga Akademgorodokis (teaduslinnak j\xc3\xa4\xc3\xa4b Novosibirski kesklinnast 20 kilomeetrit l\xc3\xb5una suunas)._NEWLINE_1957. aasta mais asutati NSV Liidu Teaduste Akadeemia Siberi osakond; praegune nimi on aastast 1991.\n_START_SECTION_\nOsakonna presiidium\n_START_PARAGRAPH_\nSiberi osakonna juhtorgan on Venemaa TA Siberi osakonna presiidium; selle esimees on 2008. aastast Venemaa Teaduste Akadeemia akadeemik Aleksandr Assejev, kes on \xc3\xbchtlasi Novosibirskis asuva Venemaa TA Siberi osakonna pooljuhtide f\xc3\xbc\xc3\xbcsika instituudi direktor._NEWLINE_Presiidiumi koosseisu kuuluvad esimees, 7 aseesimeest, teaduslik peasekret\xc3\xa4r, teaduskeskuste juhid, osakonna teadusn\xc3\xb5ukogude esimehed (neid on kokku 11), noorteadlaste n\xc3\xb5ukogu esimees ning 26 lihtliiget._NEWLINE_Varasemad presiidiumi esimehed: Mihhail Lavrentjev (1957\xe2\x80\x931975), Guri Mart\xc5\xa1uk (1975\xe2\x80\x931980), Valentin Koptjug (1980\xe2\x80\x931997) ja Nikolai Dobretsov (1997\xe2\x80\x932008).'